DIMET ดิ่งกว่า 21% โบรกฯแนะเลี่ยงลงทุนหลัง UWC เทนเดอร์ฯ หุ้นบางส่วน
DIMET รูดกราวกว่า 21% บล.ดีบีเอสฯ แนะเลี่ยงลงทุนหลัง UWC เทนเดอร์ฯ หุ้นบางส่วนราคาตลาดต่ำกว่าราคาเทนเดอร์ฯ ถึง 59% โดย ณ เวลา 10.14 น.อยู่ที่ 6.85 บาท ลบ 1.85 บาท หรือ 21.26% มูลค่าการซื้อขาย 13.96 ล้านบาท
21 ก.ค. 2558

ผู้สื่อข่าวรายงานว่า ราคาหุ้น บริษัท ไดเมท (สยาม) จำกัด (มหาชน) หรือ DIMET ณ เวลา 10.14 น.อยู่ที่ 6.85 บาท ลบ 1.85 บาท หรือ 21.26% มูลค่าการซื้อขาย 13.96 ล้านบาท โดยเปิดตลาดที่ 8.00 บาท แตะระดับสูงสุดที่ 8.00 บาท และต่ำสุดที่ 6.50 บาท ขณะที่ดัชนีหุ้นไทยโดยรวมลบ 0.40%
บล.ดีบีเอสฯ ระบุในบทวิเคราะห์(21 ก.ค.) หลังจากที่ UWC เทนเดอร์ฯ หุ้น DIMET บางส่วนจำนวน 125.6 ล้านหุ้น หรือคิดเป็น 49% ในราคาหุ้นละ 3.60 บาท ต่ำกว่าราคากระดานที่เทรดอยู่ที่ 8.70 บาท ดีลดังกล่าวคาดดำเนินการเสร็จไตรมาส 4/58
ประเมินผลกระทบคาดว่านักลงทุนที่มี DIMET อยู่ จะเข้าทำเทนเดอร์ ออฟเฟอร์น้อย เพราะราคาตลาดต่ำกว่าราคาเทนเดอร์ฯ ถึง 59% และมีโอกาสที่ราคาหุ้นจะปรับลดลง เพราะในระยะสั้นนักลงทุนอาจตีความว่าราคาหุ้นที่เหมาะสมเป็นเพียง 3.60 บาท จึงรับซื้อหุ้นที่ราคานี้ ยกเว้นมองว่ากลุ่มใหม่เข้ามาจะทำให้ธุรกิจ DIMET ดีขึ้น
ทั้งนี้ผู้ซื้อได้มองเห็นข้อดีของการซื้อ DIMET คือ เป็นการต่อยอดธุรกิจ เนื่องจากบริษัทที่เข้าซื้อมีนวัตกรรมด้านสีป้องกันสนิม ที่ UWC สามารถนำไปใช้รองรับการผลิตและการติดตั้งเสาไฟฟ้าแรงสูงและเสาโทรคมนาคม ซึ่งเป็นเทคโนโลยี่ต่างประเทศที่ต้องการ
คำแนะนำ การเข้าลงทุนในหลักทรัพย์ DIMET จึงควรชะลอการลงทุนไปก่อน